Catedrala din Strasbourg, edificiu turistic și emblematic al acestui oraș din estul Franței, a fost evacuată pentru scurt timp, miercuri după-amiază, în urma unei false amenințări cu bombă, a anunțat poliția, potrivit AFP.
"Tocmai a avut loc evacuarea catedralei din Strasbourg, în urma unui apel răuvoitor", a scris poliția din departamentul Bas-Rhin pe rețeaua X. "A fost instituit un perimetru de securitate. Se face tot posibilul pentru a clarifica orice dubiu cât mai repede posibil. Vă rugăm să evitați zona și să facilitați munca celor care intervin".
Potrivit unei surse din poliţie, măsura evacuării a fost luată în urma unui apel telefonic neidentificabil, primit în jurul orei locale 15.45 (16.45, ora României), care anunţa că o bombă a fost plasată în catedrală şi că va exploda.
Edificiul, foarte frecventat de turiști, a fost apoi evacuat și instituit un perimetru de securitate.
Inspecția de securitate efectuată în catedrală şi împrejurimi, care nu a relevat nimic suspect, a permis ridicarea perimetrului de securitate aproximativ o oră mai târziu, potrivit sursei din poliției.